paragraph_text: thumb|300px|Hram u [[Tajlandu]] Teravada (pali: theravāda; sanskrit: स्थविरवाद sthaviravāda; doslovce, "učenje starijih monaha") naziv je jedne od danas postojećih škola budizma. Nadovezujući se na grupu škola koju su pripadnici mahayana budizma nazivali hinayana, nastala je na Šri Lanki i danas je dominantna na tom otoku, kao i u Mjanmaru, Tajlandu, Laosu, Kambodži i nekim drugim dijelovima jugoistočne Azije. Teravada je zapravo naročito tumačenje Pali kanona (zbirke tekstova teravada budističke tradicije), koje se razvilo u Mahavihari, glavnom manastiru Anuradhapure, stare prijestolnice Šri Lanke, a konačno ju je sistematizirao Budagoša u petom stoljeću. Teravada se smatra najstarijom do danas sačuvanom budističkom školom, te otuda vjerojatno i najbližom izvornom Budinom učenju.